b'\n_START_ARTICLE_\nZaklad iz Gourdona\n_START_PARAGRAPH_\nZaklad iz Gourdona (francosko Tr\xc3\xa9sor de Gourdon) je zaklad zlatih predmetov in kovancev, ki lahko izvirajo iz merovin\xc5\xa1kega obdobja konec 5. ali za\xc4\x8detek 6. stoletja. Odkrili so ga leta 1845 v bli\xc5\xbeini Gourdona, Sa\xc3\xb4ne-et-Loire in je trenutno shranjen v Kabinetu medalj, Nacionalne knji\xc5\xbenice Francije.\n_START_SECTION_\nZgodovina\n_START_PARAGRAPH_\nV 6. stoletju je bil Gourdon mesto samostana - morda vir teh predmetov. Najnovej\xc5\xa1a datacija med kovanci, ki so bili del zaklada, je ocenjena na pribli\xc5\xbeno leto 524. Zaklad je bil morda pokopan v pri\xc4\x8dakovanju napada. Vojna v vzhodni Galiji v 520-ih letih je bila proti Burgundcem. Vodili so jo \xc5\xa1tirje Klodvikovi nasledniki. Vojna se je odlo\xc4\x8dilno kon\xc4\x8dala z bitko pri V\xc3\xa9zeroncu, leta 524, s prepri\xc4\x8dljivim burgundskim porazom._NEWLINE_Pastirica, Louise Forest, ga je odkrila leta 1845 pod rimsko plo\xc5\xa1\xc4\x8dico z vrezanim kri\xc5\xbeem, njen gospodar kmet Darras, pa si je prisvojil celoto. Kelih in patena, ki ju ni bilo mogo\xc4\x8de deliti, sta bila shranjena v registru za prodajo.  Zaklad je bil prodan na dra\xc5\xbebi v Parizu 20. julija 1846. Pateno in kelih je kupila dr\xc5\xbeava, 104 kovanci pa so bili razpr\xc5\xa1eni med \xc5\xa1tevilne kupce in niso dostopni javnosti.\n_START_SECTION_\nOpis\n_START_PARAGRAPH_\nKo je bil najden, je zaklad vseboval kelih in pravokotno pateno, ki je bila podobno okra\xc5\xa1ena z granati in turkizi v cloisonn\xc3\xa9 predelih, skupaj s pribli\xc5\xbeno sto zlatimi kovanci iz vladavine bizantinskih cesarjev Leona I. (457\xe2\x80\x93474) preko Justina I. (518\xe2\x80\x93527). Merovin\xc5\xa1ki kralj Klodvik I. se je leta 496 spreobrnil kr\xc5\xa1\xc4\x8danstvo; kelih in patena bi lahko imenovali zgodnja merovin\xc5\xa1ka ali pozno-galsko-rimska.\n_START_SECTION_\nKelih\n_START_PARAGRAPH_\nKelih je visok 7,5 cm. Le\xc5\xbei na skraj\xc5\xa1ani sto\xc5\xbe\xc4\x8dasti podlagi; dva ro\xc4\x8daja, ki imata obliko zelo stiliziranih ptic, ki jih prepoznamo po kljunu in granatih, ki tvorijo o\xc4\x8di. Telo keliha ima nazaj zavihano osnovo. Zgornji del keliha je okra\xc5\xa1en s cloisonn\xc3\xa9 granati in turkizi, izrezanimi v obliki src in palmet._NEWLINE_Oblika keliha se lahko primerja s kantarjem iz keramike ali kovine, najpogosteje uporabljen na\xc4\x8din izdelave vinskih \xc4\x8da\xc5\xa1 med Rimljani. Dekoracijo lahko \xc5\xa1tejemo za barbarsko tako v ikonografiji kot v tehniki, kar ga naredili neobi\xc4\x8dajno lahkega in prenosnega z uporabo tehnike cloisnen\xc3\xa9. Primerljive pti\xc4\x8dje motive lahko zasledimo pri vizigotskih, lombardskih in merovin\xc5\xa1kih kovinskih predmetih.\n_START_SECTION_\nPatena\n_START_PARAGRAPH_\nPravokotna patena je velika 19,5 cm x 12,5 cm in globoka 1,6 cm. Predstavlja okvir med cloisonn\xc3\xa9 granati, osrednjim kri\xc5\xbeem z granati in \xc5\xa1tirimi vogalnimi motivi s turkizi. Kr\xc5\xa1\xc4\x8danski kri\xc5\xbe nedvoumno opredeljuje predmet kot kr\xc5\xa1\xc4\x8danski.'